5 साल बाद भी नहीं बना आधुनिक ट्रैफिक पार्क
शहर विकास के लिए ट्रैफिक पार्क का प्रोजेक्ट 5 साल बाद भी कागजों से बाहर नहीं निकल सका। शहर में आधुनिक ट्रैफिक पार्क का मामला जगह की कमी के कारण अटका है।
बच्चों को ट्रैफिक नियमों की जानकारी देने के लिए पार्क बनाया जाना था। इसमें मार्गों के संकेतक, सिग्नल, ओवर ब्रिज, अंडर ब्रिज, फुटपाथ, जेब्रा क्राॅसिंग सहित अन्य निर्माण कराया जाने थे। पार्क का निर्माण यातायात विभाग और नगर पालिका के सहयोग से होना था। लेकिन पांच साल बाद भी यह मूर्तरूप नहीं ले सका।
इसका उद्देश्य स्कूल, कॉलेज के विद्यार्थियों को यातायात नियमों की जानकारी देना, बच्चों को रोड पर सुरक्षित चलने के लिए सजग करना, बढ़ती दुर्घटनाओं को रोकने, सुरक्षा संबंधित नियमों को लेकर शिक्षकों को ट्रेनिंग देना थी। लेकिन यह सभी काम पार्क नहीं बनने के कारण कागजों में ही रह गए।
अब तक यह हुआ
संभाग का नंबर वन ट्रैफिक पार्क 30 लाख रुपए की लागत से बनना था। पार्क के लिए जमीन चिह्नित हो गई थी। जिला योजना समिति द्वारा बजट शासन को पहुंचा दिया था। लेकिन मामला शासन स्तर पर अटक गया। तात्कालीन एसपी रुडोल्फ अल्वारेस ने मैसी चौराहे के समीप नेहरू पार्क की जमीन पर प्रोजेक्ट को अमल में लाने की कार्रवाई भी की थी। लेकिन योजना साकार नहीं हो सकी। इसके बाद शास्त्री नगर का नेहरू बगीचा ट्रैफिक पार्क के रूप में विकसित करने के लिए नगरपालिका बगीचा हैंडओवर करने की तैयारी की। लेकिन तात्कालीन एसपी अल्वारेस के यहां से जाने के बाद योजना ठंडे बस्ते में चली गई।
करेंगे प्रयास
शहर में यातायात पार्क बने इसके लिए प्रयास किए जाएंगे। जमीन चयन को लेकर देरी जरूर हुई है। रामसिंह राठौर, यातायात प्रभारी,नीमच
bho_Deva bho_Deva hin_Deva hin_Deva hin_Deva hin_Deva hin_Deva hin_Deva